paragraph_text: NR-30 postiže brzinu od 800 metara u sek., brzina paljbe iznosi 900 granata u minuti a težina projektila je 400 grama. Kapacitet streljiva je ovisio o položaju topa. Tako je top kod MiG-19 smješten u korijene krila imao kapacitet 75 granata a onaj na trupu zrakoplova 55 granata. Postojalo je više vrsta streljiva namijenjenog topu, ne manje od 20. Najčešće se koristilo protuoklopno i HE streljivo. Postojalo je i neobično streljivo Chaff koje je trebalo služiti kao radarski mamac. Nije poznato da li je to streljivo našlo svoju praktičnu primjenu.